Document ID: /roh_data/filtered/fineweb-2-filterrobots_roh.jsonl.gz/44733

Creschida si è Brida Haefele-Berther en il manaschi puril da ses geniturs a Rabius. Ella ha fatg l’emprendissadi da cusunza da decoraziun interna ed era la scola da puras. Dapi trais onns e mez lavura ella ensemen cun ses um Christian, la sira ed il sir sin il bain da famiglia. La pitschna figlia dad in onn e mez è savens en uigl ed ha gugent tractors.
Da noss bain avain nus vista sin il Lai da Constanza ed il Säntis.
Sin il bain da la famiglia datti vatgas lactantas, vadels e biffels d’aua per la tratga da charn. Plinavant cultiveschan els spelta pura (Urdinkel) e passa 400 pumers. Els racoltan maila, primblas, tschareschas, cudogns u nuschs. Brida Haefele-Berther è la responsabla per il marketing e cun la vendita directa porscha ella er paira tosta, ieli da nuschs u aschieu.
Il pli gugent cuschin jau cun noss agens products.
Cun ses recepts presenta la pura da 31 onns tschintg propostas per las tschaveras dad in di.
Per l’ensolver che dat forza fin ad ina tschaina cun ina spaisa tipic sursilvana en sia versiun da Schönenhofen dovra Brida Haefele-Berther products dal bain a Wittenbach.